Ստեֆան Ժերոմսկի

Ստեֆան Ժերոմսկի (լեհ.՝ Stefan Żeromski, հոկտեմբերի 14, 1864(1864-10-14)[…], Կելցե, Q24932577?, Radom Governorate, Լեհական թագավորություն, Ռուսական կայսրություն - նոյեմբերի 20, 1925(1925-11-20)[…], Վարշավա, Լեհաստանի Երկրորդ Հանրապետություն), լեհ գրող, թատերագիր, հրապարակախոս


== Կենսագրություն ==
Ստեֆան Ժերոմսկին ծնվել է Ստրովչինա գյուղում։ Մանկության տարիներն անց է կացրել 1863 թվականի ապստամբության ավանդույթներով լի վայրերում, որոնք իրենց ազդեցությունն են թողել նրա գրական առաջին գործերի վրա։ Միջնակարգ կրթությունն ստացել է Կելցեի ռուսական դպրոցում, որը նկարագրել է իր «Սիզիֆյան աշխատանք» վեպում։ Այնուհետև սովորել է Վարշավայի անասնաբուժական ինստիտուտում։ 1889 թվականից աշխատել է որպես մասնավոր ուսուցիչ։ 1880-ական թվականներին սկսել է գրական գործունեությունը։ 1892 թվականին ճամփորդել է Վիեննայում, Ցյուրիխում, Մյունխենում։ 1892-1896 թվականներին աշխատել է որպես գրադարանավար, եղել է Ռապերսվիլի լեհական ազգային թանգարանի (Շվեյցարիա) գրադարանավարը, 1897-1904 թվականներին աշխատել է Վարշավայի Զամոյսկիների գրադարանում։ Պոեզիայի առաջին ժողովածուները հրատարակել է 1895 թվականին։ 1906 թվականին ուղևորվել է Իտալիա, 1908 թվականին ձերբակալվել է ագիտացիոն գործունեության համար։ Ազատ արձակվելուց հետո՝ 1912 թվականին, բնակվել է Փարիզում։ Լեհաստան վերադառնալով՝ ապրել է Կրակովում և Զակոպանեում։ Առաջին համաշխարհային պատերազմի սկզբում միացել է Յուզեֆ Պիլսուդսկու լեգիոնին, սակայն շուտով լքել է այն։ 1914 թվականին Յան Կասպրովիչի հետ միասին Զակոպանեում հիմնադրել է գաղտնի քաղաքական կազմակերպություն, որը քարոզել է բոլոր լեհական հողերի միավորման գաղափարը։ Մասնակցել է տարբեր քաղաքական, հասարակական, մշակութային արշավների, նախաձեռնել է Լեհաստանի գրականության ակադեմիայի ստեղծումը, հիմնադրել է Լեհաստանի Գրական ակումբը (Polski Klub Literacki)։
1924 թվականին առաջադրվել է Գրականության Նոբելյան մրցանակի, որը ստացել է Վլադիսլավ Ստանիսլավ Ռայմոնտը։ 1925 թվականին ստացել է պետական գրական մրցանակ «Քամին ու ծովը („Wiatr od morza“) ստեղծագործության համար։


== Գրական գործունեություն ==
Ժերոմսկու էսթետիկական հայացքների ձևավորման գործում մեծ դեր է խաղում ռուս գրականությունը։ Իր առաջին գործերով նա աչքի ընկնող տեղ է գրավում իր ժամանակի դեմոկրատական գրողների շարքում՝ հանդես գալով որպես բուրժուական հասարակարգի կրքոտ և անողոք քննադատ։ Ժերոմսկու բարձր արվեստով գրված ռեալիստական երկերը, որոնք պատկերում են լեհ բանվորների և գյուղացիների ծանր կյանքը, մերկացնում են հին աշխարհի սոցիալական անհավասարությունը, կազմում են լեհ ժողովրդի դեմոկրատական մշակութային ժառանգության արժեքավոր գանձերը։


=== Երկեր ===
Charitas (1919) (cz.3 cyklu Walka z szatanem)
Doktor Piotr
Duma o hetmanie
Dzieje grzechu (1908)
Echa leśne
Firlykowe Wzgórze
Ludzie bezdomni (1900)
Na probostwie w Wyszkowie
Nawracanie Judasza (1916) (cz.1 cyklu Walka z szatanem)
O żołnierzu tułaczu
Popioły (1902)
Przedwiośnie
Puszcza Jodłowa
Rozdzióbią nas kruki, wrony
Róża (1909)
Sen o szpadzie
Siłaczka
Sułkowski
Syzyfowe prace (1897)
Uciekła mi przepióreczka
Uroda życia (1912)
Wiatr od morza
Wierna rzeka (1912)
Zamieć (1916) (cz.2 cyklu Walka z szatanem)
Zapomnienie
Zmierzch


== Գրականություն ==
Витт В. Стефан Жеромский. М., 1961.
Mały słownik pisarzy polskich. Część pierwsza. Warszawa: Wiedza powszechna, 1966. S. 197-199.


== Ծանոթագրություններ ==


== Արտաքին հղումներ ==

Stefan Żeromski (կենսագրություն, տեքստեր)(անգլ.)(լեհ.)
Stefan Żeromski Archived 2013-01-01 at the Wayback Machine.(անգլ.)
Stefan Żeromski Archived 2007-06-24 at the Wayback Machine.(լեհ.)